REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2809)
  + [Valencià](/va/acuerdo/2809)






Selector de idioma

Leer

* [Español](/es/acuerdo/2809)
* [Valencià](/va/acuerdo/2809)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT.

Data d'aprovació
:   06/03/2014

Data de publicació
:   20/03/2014

Òrgan competent
:   Escola Politècnica Superior

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2809.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2809)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2809)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT.&url=https://www.boua.ua.es/va/acuerdo/2809)

**Títol:** REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT.

**Secció:** DISPOSICIONS GENERALS

**Òrgan:** Escola Politècnica Superior

**Data d'aprovació:** dijous, 6 de març de 2014

REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT

CAPÍTOL I. DISPOSICIONS GENERALS

Article 1. Objectiu

L'objectiu d'aquest reglament és regular les pràctiques acadèmiques associades a les pràctiques externes de l'alumnat de l'Escola Politècnica Superior de la Universitat d'Alacant, segons el que disposa la normativa vigent, i en particular, la Normativa de pràctiques acadèmiques externes de la Universitat d'Alacant, d'ara endavant NPEUA, aprovada pel Consell de Govern del 26 de març de 2013, per la qual es regulen les pràctiques acadèmiques externes de l'alumnat universitari de la Universitat d'Alacant.

Article 2. Definició, naturalesa i característiques de les pràctiques externes

Les pràctiques acadèmiques externes constitueixen una activitat de naturalesa formativa feta per l'alumnat universitari i supervisada per la Universitat. El seu objectiu és permetre als estudiants aplicar i complementar els coneixements adquirits en la seua formació acadèmica, afavorint l'adquisició de competències que els preparen per a l'exercici d'activitats professionals, faciliten la seua ocupabilitat i fomenten la seua capacitat d'emprenedoria.

Podran fer-se en entitats col·laboradores, com ara empreses, institucions i entitats públiques i privades en l'àmbit nacional i internacional.

Atès el caràcter formatiu de les pràctiques acadèmiques externes, de la seua realització no se’n derivaran, en cap cas, obligacions pròpies d'una relació laboral, ni el seu contingut podrà donar lloc a la substitució de la prestació laboral pròpia de llocs de treball.

Les pràctiques externes estaran emparades en la signatura d'un conveni entre la Universitat d'Alacant i l'empresa o institució.

Article 3. Finalitats de les pràctiques

Amb la realització de les pràctiques acadèmiques externes es pretenen aconseguir les finalitats següents:

a) Contribuir a la formació integral de l'alumnat complementant el seu aprenentatge teòric i pràctic.

b) Facilitar el coneixement de la metodologia de treball adequada a la realitat professional en què l'alumnat hauran d'operar, contrastant i aplicant els coneixements adquirits.

c) Afavorir el desenvolupament de competències tècniques, metodològiques, personals i participatives.

d) Obtenir una experiència pràctica que facilite la inserció en el mercat de treball i millore la seua ocupabilitat futura.

e) Afavorir els valors de la innovació, la creativitat i l'emprenedoria.

Article 4. Tipus de pràctiques

Les pràctiques externes podran ser de dos tipus (art. 1.3.1 NPEUA):

* Pràctiques curriculars integrades en els plans d'estudi.
* Pràctiques extracurriculars, voluntàries i que es desenvoluparan durant el període de formació en l'EPS, sense que formen part del pla d'estudis.

CAPITOL II. ÒRGANS DE GESTIÓ ACADÈMICA I ADMINISTRATIVA

Article 5. Comissió de Pràctiques en Empresa

La Comissió de Pràctiques en Empresa té la missió de promoure i supervisar acadèmicament les pràctiques acadèmiques externes.

A)     Composició

La Comissió de Pràctiques en Empresa estarà formada per:

-          Presidència: el director o directora de l'EPS, que podrà delegar la presidència en el subdirector o subdirectora de l'EPS que tinga assignades les atribucions en matèria de pràctiques en empresa.

-          Secretaria: el secretari o secretària de l'EPS o persona de l'equip directiu en qui delegue, i que no forme part de la comissió.

-          Els subdirectors o subdirectores de cada titulació, directors o directores de màster o coordinadors o coordinadores de titulació en qui es delegue (sempre que en els seus plans d'estudi s'impartisquen assignatures de pràctiques externes).

-          Un representant del PAS de la Secretaria Administrativa de l'EPS designat pel responsable administratiu del centre.

-          Un o una representant de l'alumnat de l'EPS designat per la Delegació d'Alumnes del Centre.

B)      Funcions

Aquesta Comissió té encomanades les funcions següents:

a)      Resoldre totes aquelles problemàtiques que no hagen pogut ser solucionades per la Subdirecció de Pràctiques.

b)      Aprovar els informes anuals de pràctiques.

c)       Aprovar aquelles iniciatives de pràctiques que eleve per a la seua consideració el subdirector o subdirectora de l'EPS que tinga assignades les atribucions en matèria de pràctiques en empresa.

d)      Facilitar als tutors i les tutores d'estudiants amb discapacitat la informació necessària per a l'exercici d'aquesta funció.

e)      Aquelles altres que siguen necessàries per al bon funcionament de les pràctiques externes.

Article 6. Coordinació general de les pràctiques

El subdirector o subdirectora que tinga encomanades les competències en matèria de pràctiques externes actuarà com a coordinador o coordinadora general de les pràctiques de l'EPS.

Funcions

a)      Organitzar i coordinar les pràctiques externes de l'EPS.

b)      Designar, en col·laboració amb les persones que tinguen encomanades les tasques de coordinació de pràctiques de la titulació, el professorat que han de ser tutores o tutors acadèmics.

c)       Promoure i supervisar els convenis de pràctiques en col·laboració directa amb les persones que tinguen encomanades les tasques de coordinació de pràctiques de la titulació i les tutores o tutors acadèmics.

d)      Distribució, en col·laboració amb les persones que tinguen encomanades les tasques de coordinació de pràctiques de la titulació, de les entitats col·laboradores entre les tutores o tutors acadèmics.

e)      Distribució, en col·laboració amb les persones que tinguen encomanades les tasques de coordinació de pràctiques de la titulació, de l'alumnat entre les tutores o els tutors acadèmics.

f)       Resoldre qualsevol incidència que es produïsca.

Article 7. Coordinació de les pràctiques de la titulació

Exerciran la tasca de coordinadors o coordinadores de Pràctiques Externes els caps o caps d'estudis de cada titulació (sempre que en els seus plans d'estudi s'impartisquen assignatures de pràctiques externes), o el professorat en qui deleguen. En el cas dels màsters que incloguen pràctiques en empresa i que no tinguen cap d'estudis, aquest càrrec recaurà en el director o directora del màster o en la persona en qui delegue.

Funcions

a)      Proposar el professorat que exercirà la funció de tutores o tutors acadèmics.

b)      Omplir la documentació necessària relativa a l'assignatura de pràctiques en entitats col·laboradores.

c)       Controlar, en darrera instància, el desenvolupament de les pràctiques, a través de les tutores o els tutors acadèmics i els tutors o tutores de les entitats col·laboradores.

d)      Orientar l'alumnat en la realització de les pràctiques externes.

e)      Resoldre aquelles problemàtiques que puguen sorgir i que els eleven les tutores o els tutors acadèmics.

Article 8. Tutora o tutor acadèmic de la UA

La UA assignarà a cada estudiant en pràctiques una tutora o tutor acadèmic. La designació de tutora o tutor acadèmic de la UA es farà d'acord amb els procediments que s'establiran a aquest efecte, i en tot cas:

a) Per a les pràctiques curriculars, la tutora o tutor haurà de ser un PDI de la UA, amb preferència de l'EPS, i en tot cas, afí a l'ensenyament al qual es vincula la pràctica.

b) En el cas de les pràctiques extracurriculars, la tutora o tutor acadèmic serà un PDI de la UA que impartisca docència en la mateixa branca de coneixement de l'ensenyament cursat.

c) En el cas que la pràctica es faça dins de l'alguna unitat de la UA, la tutora o tutor acadèmic no podrà pertànyer a aquesta unitat.

Article 9. Tutora o tutor de l'entitat col·laboradora

L'empresa ha de designar una persona responsable de fer el seguiment de l'estudiant durant les seues pràctiques. La tutora o tutor designat per l'entitat col·laboradora haurà de ser una persona vinculada a l’empresa, amb experiència professional i amb els coneixements necessaris per fer una tutela efectiva. No podrà coincidir amb la persona que exerceix les funcions de tutora o tutor acadèmic de la universitat.

CAPITOL III. ORGANITZACIÓ I GESTION DE LES PRÀCTIQUES

Article 10. Requisits de l'alumnat per a poder fer pràctiques externes

Per a la realització de les pràctiques externes, l'alumnat de les titulacions oficials de l'EPS haurà de complir els requisits establits segons l'article 9 de la NPEUA.

Article 11. Adjudicació de les pràctiques

El subdirector o subdirectora que tinga encomanades les competències en matèria de pràctiques externes, juntament amb les persones que exercisquen la coordinació de les pràctiques de la titulació, assignarà les places de pràctiques en les entitats col·laboradores. Per a aquesta assignació tindrà en compte les preferències formulades per l'alumnat, les preferències o requisits establits per les entitats col·laboradores, la nota mitjana de l'expedient o qualsevol altre requisit que puga establir la Comissió de Pràctiques. En tot cas hauran de quedar garantits els principis de transparència, publicitat, accessibilitat universal i igualtat d'oportunitats.

L'alumnat també podrà proposar una entitat col·laboradora per a fer-hi les pràctiques, sempre que l'empresa no tinga conveni de col·laboració amb la universitat (art. 10 NPEUA). En aquest cas, l'estudiant formularà la proposta al subdirector o subdirectora que tinga encomanades les competències en matèria de pràctiques externes o a la persona que tinga encomanades les tasques de coordinació de pràctiques de la titulació perquè n’avalue la idoneïtat.

Article 12. Horari i durada de les pràctiques

L'horari i durada de les pràctiques s'ajustarà al que estipula l'acord de pràctiques i a l'establit en l'article 12 de la NPEUA.

En el cas d'assignatures de pràctiques que s'impartisquen en el segon semestre, s’hi poden incloure els mesos d'estiu.

CAPITOL IV. SEGUIMENT I AVALUACIÓ DE LES PRÀCTIQUES

Article 13. Memòria i avaluació de les pràctiques

Una vegada conclòs el període de pràctiques, l'estudiant haurà de presentar al tutor o tutora acadèmic una memòria sobre aquestes pràctiques, en un termini de temps no superior a 15 dies. Aquesta memòria seguirà un model de continguts proposat pel centre, que en tot cas contindrà la informació detallada en l'article 16 de la NPEUA.

La nota final de les pràctiques externes vindrà determinada per:

a)      Seguiment de les activitats de l'estudiant per part de la tutora o tutor acadèmic.

b)      Informes emesos per la tutora o tutor de l'entitat col·laboradora.

c)       Presentació per l'estudiant d'una memòria final a la tutora o tutor acadèmic.

La tutora o tutor acadèmic traslladarà la qualificació a la persona que tinga encomanades les tasques de coordinació de pràctiques de la titulació, la qual la introduirà en les corresponents actes de les assignatures.

Article 14. Opció a matrícula amb honor

Solament es podrà optar a matrícula amb honor si el professor o professora tutor així ho proposa i l'estudiant té una nota de 10. En aquest cas, es formarà un tribunal presidit per la persona que tinga encomanades les tasques de coordinació de pràctiques de la titulació i dos membres escollits del professorat de la titulació en la qual s'emmarquen les pràctiques. No hi podrà pertànyer el tutor acadèmic de pràctiques de l'alumne o alumna.

Per a optar a aquesta qualificació, l'alumne o alumna ha d'exposar durant un temps màxim de 15 minuts els resultats del projecte (10 minuts d'exposició i 5 minuts de preguntes). El tribunal redactarà un informe raonat sobre la decisió presa de la concessió o no de la matrícula amb honor.

Article 15. Reconeixement acadèmic i acreditació de pràctiques externes

Les pràctiques extracurriculars organitzades per l'EPS podran ser reconegudes per l'assignatura de Pràctiques Externes sempre que s'hagen fet seguint els mateixos requisits que qualsevol pràctica curricular. Amb aquesta finalitat, l'estudiant remetrà una sol·licitud a la Comissió de Reconeixement i Transferència de Crèdits i Avaluació d'Expedients de l'EPS.

L'EPS podrà reconèixer l'experiència laboral prèvia per l'assignatura de pràctiques externes si el pla d'estudis corresponent ho preveu així. Per a fer-ho, l'estudiant remetrà una sol·licitud a la Comissió de Reconeixement i Transferència de Crèdits i Avaluació d'Expedients de l'EPS.

Article 16. Garantia de qualitat de les pràctiques externes

El Sistema de Garantia de Qualitat de l'Escola Politècnica Superior articularà els procediments que garantisquen la qualitat de les pràctiques externes que faça l'alumnat. Aquests procediments inclouran mecanismes, instruments i òrgans o unitats dedicats a la recollida i anàlisi d'informació sobre el desenvolupament de les pràctiques i la revisió de la planificació.

CAPITOL V. DRETS I DEURES

Article 17. Drets i deures de l'alumnat en pràctiques

Durant la realització de les pràctiques acadèmiques externes, l'alumnat tindrà els drets i deures que recullen els articles 21 i 22 respectivament de la NPEUA.

Article 18. Drets i deures de la tutora o tutor de l'entitat col·laboradora

La tutora o tutor de l'entitat col·laboradora tindrà els drets i deures que recullen els articles 23 i 24 respectivament de la NPEUA.

Article 19. Drets i deures de la tutora o tutor acadèmic de la UA   
 La tutora o tutor acadèmic de l'EPS tindrà els drets i deures que recullen els articles 26 i 27 respectivament de la NPEUA.

Disposició transitòria

Els preceptes que no puguen ser aplicables per raons acadèmiques o de gestió a les titulacions de primer i segon cicle a extingir es regiran per les normes o protocols que hagen sigut aplicables amb anterioritat a l'entrada en vigor d'aquesta normativa.

Disposició derogatòria   
 Queden derogades totes les disposicions de rang igual o inferior que s'oposen a allò que estableix aquesta normativa.

Disposicions finals

Aquesta normativa entrarà en vigor l'endemà de publicar-se en el Butlletí Oficial de la Universitat d'Alacant.

Anàlisi
-------

:   **Modificat per:**

    * [Detalle
       MODIFICACIÓ DEL REGLAMENT DE PRÀCTIQUES EXTERNES DE L'ESCOLA POLITÈCNICA SUPERIOR DE LA UNIVERSITAT D'ALACANT](/va/acuerdo/6179)
      21/01/2021





[Carretera Sant Vicent del Raspeig s/n  
03127 Sant Vicent del Raspeig - Alacant  
 Tel. 85 526 5963 - Fax 22 216 4171](https://www.google.es/maps/@77.039604,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12718&trk=tyah&trkInfo=tarId%3V3183786977446%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)